

**REPUBLIKA HRVATSKA**

**DJEČJI VRTIĆ IVANKOVO**

Upravno vijeće

KLASA: 601-14/22-01/10

URBROJ: 2196-15-2/1-22-2

Ivankovo, 29. kolovoza 2022.

**ZAPISNIK**

**22. sjednice Upravnog vijeća Dječjeg vrtića Ivankovo**

**održane 29. kolovoza 2022. s  početkom u 19.00 sati (online)**

Od ukupno sedam članova Upravnog vijeća sjednici su nazočili:

1. Mirela Klarić, prof., predsjednica
2. Ivan Požega, član
3. Branka Jozić, članica
4. Iva Šuker, članica
5. Tomislav Jozinović, član
6. Ivka Joskić, članica.

Izostao: Roberto Panić, univ. bacc. informatol., zamjenik predsjednice.

Ostali nazočni: Rosana Knežević, mag. praesc. educ., ravnateljica vrtića, i Mirjana Vranić, administrativno-računovodstveni djelatnik u svojstvu zapisničarke.

Sjednicom je predsjedavala predsjednica Mirela Klarić.

Materijale za sjednicu vijećnici su dobili uz pozive za sjednicu.

Predsjednica je ustvrdila da je nazočno 6 od ukupno 7 članova Upravnog vijeća i dala Dnevni red na glasovanje.

**Dnevni red**

1. Verifikacija zapisnika 21. sjednice Upravnog vijeća
2. Godišnje izvješće odgojno-obrazovnog rada Dječjeg vrtića Ivankovo u pedagoškoj 2021./2022. godini
3. Razno.

**Dnevni red je usvojen sa 6 glasova ZA, 0 PROTIV, 0 SUZDRŽANO.**

**Ad.1.Verifikacija zapisnika 21. sjednice Upravnog vijeća.**

Zapisnik 21. sjednice je usvojen s 5 glasova ZA, 0 PROTIV, 1 SUZDRŽANO (Ivka Joskić jer nije nazočila sjednici).

**Ad.2. Godišnje izvješće odgojno-obrazovnog rada Dječjeg vrtića Ivankovo u pedagoškoj 2021./2022. godini**

Ravnateljica Rosana Knežević je, osim pismenog, podnijela i usmeno Godišnje izvješće

odgojno-obrazovnog rada Dječjeg vrtića Ivankovo u pedagoškoj 2021./2022. godini koje je obuhvatilo cjelokupno poslovanje, između ostalog:

* broj odgojiteljica (23 od toga 19 na neodređeno i 8 na određeno puno radno vrijeme, ukupan broj zaposlenika (28, od toga 19 na neodređeno, ne računajući ravnateljicu)
* bolovanja, porodiljni dopust i komplikacije (po jedna odgojiteljica u svim kategorijama)
* umirovljenje (1 odgojiteljica)
* broj djece u Vrtiću (207 djece u 9 mješovitih odgojno-obrazovnih skupina, 181 u redovitom vrtićkom programu, 26 u kraćem programu – predškola)
* strukturu radnog tjedna
* realizaciju programa
* njegu i skrb djece
* bolesti i ozlijede djece (2 povrede)
* materijalne uvjete
* ukupne rashode Vrtića (3 582 012,40 kn)
* izvješća odgojiteljica odgojno-obrazovnom radu
* suradnju s roditeljima
* rad Stručnog povjerenstva
* pripravništvo (1 odgojiteljica – pripravnica, Antonija Jeličić)
* stručnu praksu (12 studentica).

Predsjednica Upravnog vijeća je izrazila zadovoljstvo izvanredno obavljenim poslom i nadu da će nam se popraviti materijalna situacija.

Upravno vijeće je sa 6 GLASOVA ZA, 0 PROTIV, 0 SUZDRŽANO, donijelo Odluku o prihvaćanju Godišnjeg izvješća odgojno-obrazovnog rada Dječjeg vrtića Ivankovo u pedagoškoj 2021./2022. godini.

**Ad.3. Razno.**

* 1. Ravnateljica je izvijestila Vijeće da smo dobili od HZZ-a pozitivan odgovor po pitanju zapošljavanja pripravnice Ive Ivanko u DV Ivankovo kroz mjeru Stjecanje prvog radnog iskustva – pripravništva. Program njenog osposobljavanja trajat od 5. rujna 2022. do 12. kolovoza 2023.

3.2. Ravnateljica je izvijestila Vijeće da se dvoje djece ispisalo iz PO Izvor i predložila da se na njihova mjesta iz PO Pčelica, Retkovci, prebace dvoje čiji su roditelji u prijavi na natječaj izrazili želju za upis u Ivankovo i imaju najmanji cenzus primanja, što je prema Pravilniku o upisu drugi kriterij rangiranja, obzirom da svi imaju isti broj bodova, a da se jedno od upražnjenih mjesta u PO Pčelici ponudi samohranoj majci (M. P.) na temelju članka 15. Pravilnika o upisu djece i ostvarivanju prava korisnika usluga.

Upravno vijeće je sa 6 GLASOVA ZA, 0 PROTIV, 0 SUZDRŽANO, donijelo Odluku o prebacivanju dvoje djece iz PO Pčelica, Retkovci, u PO Izvor, Ivankovo, i upisu djeteta samohrane majke na jedno od upražnjenih mjesta u PO Pčelica, Retkovci.

Završeno u 19.30 h.

Upravno vijeće

predsjednica Mirela Klarić, prof.

Zapisničar:

Mirjana Vranić

Privitak zapisnika:

1. Godišnje izvješće odgojno-obrazovnog rada Dječjeg vrtića Ivankovo u pedagoškoj 2021./2022. godini
2. Odluka o prihvaćanju Godišnjeg izvješća odgojno-obrazovnog rada Dječjeg vrtića Ivankovo u pedagoškoj 2021./2022. godini